stanford-oval/wikipedia huggingface dataset:
Ron Wright
Ura

Ennen poliittisen uran alkuaan Wright työskenteli Ceramic Cooling Tower -yrityksessä. Hän kirjoitti 1990-luvulla Fort Worth Star-Telegram -lehteen useita kirjoituksia, joissa hän kannatti julkisia teloituksia ja ruumiiden asettamista näytteille rikosten ehkäisemiseksi.
Wright istui Arlingtonin kaupunginvaltuustossa vuosina 2000–2008 ja toimi Arlingtonin pormestarina vuosina 2004–2008. Sitten hän toimi kongressiedustaja Joe Bartonin vaalipiirijohtajana vuosina 2000–2009. Vuosina 2009–2011 Wright oli Bartonin kansliapäällikkö. Vuonna 2011 Wright nimitettiin Tarrantin piirikunnan veroviranomaiseksi (engl. tax assessor-collector), jossa virassa hän toimi vuoteen 2018 asti.
Vuonna 2014 Wrightin toimisto lisäsi paperitavaroihinsa, kuten kirjekuoriin ja veroilmoituksiin, moton In God We Trust”.
Yhdysvaltain edustajainhuone > Vaalit > 2018

Vuonna 2018 Wright asettui ehdolle Yhdysvaltain edustajainhuoneeseen Texasin 6. vaalipiiriltä Bartonin seuraajaksi; Barton oli ilmoittanut, ettei pyrkisi jatkokaudelle, koska hänen naisten kanssa jakamiaan seksuaalisia kuvia ilmestyi verkkoon. Wright sijoittui ensimmäiselle sijalle rebublikaanien esivaalissa, mutta ei saavuttanut 50 prosentin enemmistöä, joka vaadittiin toisen kierroksen välttämiseksi. Hän kohtasi Jake Ellzeyn toisella kierroksella. ja voitti 52 % äänistä.  Varsinaisessa vaalissa Wright voitti demokraattien Jana Lynne Sanchezin.
Yhdysvaltain edustajainhuone > Vaalit > 2020

Wright valittiin uudelleen vuonna 2020 voittaen asianajaja Stephen Danielin.  Hänen kuolemansa johdosta käytiin täytevaali vuonna 2021.
Yhdysvaltain edustajainhuone > Toimikausi

Kesäkuussa 2019 aborttioikeuksia ajava ryhmä Reproaction julkaisi videon, jossa Wright totesi, että naisia pitäisi ”ehdottomasti” rangaista itse tehdyistä aborteista, koska "he ovat tehneet murhan".
Joulukuussa 2020 Wright oli yksi 126 edustajainhuoneen republikaanien jäsenestä, jotka allekirjoittivat amicus curiae -kirjeen liittyen Yhdysvaltain korkeimman oikeuden käsittelemään Texas v. Pennsylvania -asiaan, jossa pyrittiin kumoamaan vuoden 2020 presidentinvaalien tulos. Korkein oikeus kieltäytyi käsittelemästä asiaa sillä perusteella, että Texasilla ei ollut oikeutta perustuslain III artiklan nojalla riitauttaa toisen osavaltion järjestämän vaalin tulosta. Wright äänesti myöhemmin Arizonan ja Pennsylvanian valitsijaäänien vahvistamista vastaan yrittääkseen estää lopullisen mekanismin, joka laillisesti vahvistaisi Bidenin voiton. Molemmat äänestykset tapahtuivat Yhdysvaltojen kongressitalon valtauksen jälkeen.
Yhdysvaltain edustajainhuone > Valiokuntajäsenyydet

Ulkoasiainvaliokunta
Afrikkaa, maailmanlaajuista terveyttä, maailmanlaajuisia ihmisoikeuksia ja kansainvälisiä järjestöjä käsittelevä alakomitea
Euroopan, Euraasian, energian ja ympäristön alakomitea
Koulutus- ja työvaliokunta
Terveyden, työllisyyden, työvoiman ja eläkkeiden alivaliokunta
Työvoiman suojelua käsittelevä alakomitea
Terveysongelmat ja kuolema

Heinäkuussa 2019 Wright ilmoitti, että hänellä oli diagnosoitu keuhkosyöpä. Seuraavana vuonna hän joutui sairaalahoitoon säteilyhoidosta johtuneiden komplikaatioiden takia.
21. tammikuuta 2021 Wright ilmoitti saaneensa positiivisen tuloksen COVID-19-testistä.  Wright kuoli viruksen aiheuttamaan tautiin 7. helmikuuta. Tämän seurauksena hänestä tuli ensimmäinen COVID-19-tautiin kuollut istuva kongressin jäsen.
Molempien puolueiden lainsäätäjät ylistivät Wrightia hänen kuolemansa jälkeen. Sanchez, hänen demokraattinen vastustajansa vuonna 2018, sanoi, että vaikka hänellä oli erimielisyyksiä Wrightin kanssa, ”me molemmat asettuimme kongressiin samasta syystä: taistellaksemme Pohjois-Texasin ihmisten puolesta. Hän palveli intohimolla taistellessaan syöpää ja tappavaa virusta vastaan, joka on vaatinut aivan liian monta ihmishenkeä aivan liian aikaisin.”
Henkilökohtainen elämä

Wright oli naimisissa Susan Wrightin kanssa, jonka hän tapasi kesäkuussa 2000 Texasin republikaaipuolueen kokouksessa Houstonissa. Hän oli Texasin osavaltion republikaanien hallituksen (SREC) komitean jäsen piirissä 10. Helmikuun 24. päivänä 2021 hän ilmoitti olevansa ehdolla miehensä kongressipiirin täytevaalissa. Häntä kannatti entinen presidentti Donald Trump, ja hän sijoittui ensimmäiseksi 1. toukokuuta 2021 esivaalissa, muttei saanut 50 prosenttia äänistä. Tämän seurauksena hän eteni Texasin lain mukaan toiselle kierrokselle toiseksi sijoittunutta republikaanien osavaltion edustajaa Jake Ellzeyta vastaan. 27. kesäkuuta 2021 hän hävisi toisen kierroksen Ellzeylle.
Ron ja hänen vaimonsa Susan vuonna 2018
Opiskelijoiden futsalin Euroopan-mestaruuskilpailut 2011

Opiskelijoiden futsalin Euroopan-mestaruuskilpailut 2011 järjestettiin 16.–24. heinäkuuta 2011 Tampereella.
Turnauksessa kilpailivat sarjoissaan sekä naiset että miehet. Järjestyksessään turnaus oli miehille kahdeksas ja naisille toinen.
Miesten sarjaan odotettiin saapuvan 16–24 joukkuetta ympäri Eurooppaa ja naisten sarja oli kaavailtu 8–16 joukkueelle. Osallistujamäärässä nämä määrät tarkoittivat noin 300–500 urheilijaa, joiden lisäksi joukkueenjohdot ja kansainväliset tuomarit lisäsivät määrää reilulla kymmenellä prosentilla.
Turnauksen suojelijaksi oli lupautunut Suomen Palloliiton puheenjohtaja Sauli Niinistö.
Aiheesta muualla

http://www.eucfutsal2011.com/ (Arkistoitu – Internet Archive)
Osteologia

Naudan ydinluita
Osteologia on luonnontiede, joka tutkii kuolleiden eläinten ja ihmisten luita. Osteologisen tutkimuksen tavoitteita ovat tyypillisesti yksilön lajin, kuoliniän ja sukupuolen määrittäminen sekä yksilön elämään ja kuolemaan liittyviä olosuhteita koskevan tiedon saaminen. Osteologia on yksi arkeologian ja paleontologian apu- ja lähitieteistä.
Not 4 Sale

| Not 4 Sale Kardinal Offishall |
| --- | --- | --- |

Studioalbumin tiedot
 Äänitetty : 2007–2008
 Julkaistu: 9. syyskuuta 2008
 Tuottaja(t): Kardinal Offishall, Akon, Devyne Stephens, Shawn Holiday, Nottz, Supa Dups, Jake One, DJ Kemo & hAZEL, Alex Da Kid, Boi-1da, Shea Taylor, Hakim Abdulsamad
 Tyylilaji: hip hop, dancehall, reggae
 Kesto: 63.03
 Levy-yhtiö: Kon Live, Geffen, Black Jays
Listasijoitukset
  40.
Kardinal Offishallin muut julkaisut
| Fire and Glory 2005 | Not 4 Sale 2008 | Allow Me to Re-Introduce Myself 2012 |
Singlet albumilta Not 4 Sale
 ”Dangerous” Julkaistu: 18. maaliskuuta 2008  ”Set It Off” Julkaistu: 15. heinäkuuta 2008  ”Burnt” Julkaistu: 15- heinäkuuta 2008  ”Numba 1 (Tide Is High)” Julkaistu: syyskuu 2008
Not 4 Sale on kanadalaisen rap-artisti Kardinal Offishallin neljäs studioalbumi, joka julkaistiin 9. syyskuuta 2008.
Taustatietoa

2. heinäkuuta 2007 julkaistiin albumin ensimmäinen single Graveyard Shift (feat. Akon). Pian kuitenkin päätettiin, että single ei tule kyseiselle albumille ja se leikattiin kappalelistalta.
Albumin ensimmäinen virallinen single Dangerous (feat. Akon) julkaistiin 18. maaliskuuta 2008. Singlestä tuli Kardinal Offishallin menestynein kappale koskaan. Se sijoittui Billboard Hot 100 -listan 5 sijalle ja Canadian Hot 100 -listan sjalle 2. Kappale tuli tunnetuksi myös Suomessa ja se sai runsaasti soittokertoja. Se sijoittui myös sijalle 8 Suomen virallisella latauslistalla.
Kesäkuussa 2008 julkaistiin Limited Time Only -mixtape, joka sisälsi kuusi kappaletta kyseiseltä albumilta. Mixtape sisälsi muun muassa kappaleen Burnt (feat. Lindo P), josta tuli myöhemmin single. Burnt sekä Set It Off (feat. Clipse), julkaistiin 15. heinäkuuta iTunesissa. myös Set It Offista tuli single.
Neljäs single Numba 1 (Tide Is High) kuultiin radiossa syyskuussa 2008 ja se julkaistiin digitaalisesti 14. lokakuuta. Kappaleen albumi versiolla kappaleella vierailee Rihanna, mutta on myös versioita, joilla vierailee Keri Hilson ja Nicole Scherzinger. Kappale sisältää samplen The Paragonsin kappaleesta The Tide Is High.
Kappaleet

| # | Kappale | Tuottaja(t) | Vieraileva(t) artisti(t) | Aika |
| --- | --- | --- | --- | --- |
| 1. | "Burnt" | Shea Taylor | Lindo P | 4:56 |
| 2. | "Set It Off" | Boi-1da | Clipse | 4:38 |
| 3. | "Dangerous" | DJ Kemo & hAZEL | Akon | 4:06 |
| 4. | "Digital Motown" | Jake One | J Davey | 3:47 |
| 5. | "Gimme Some" | Boi-1da | The-Dream | 4:16 |
| 6. | "Bad Like We Bad" | Kardinal Offishall |  | 3:40 |
| 7. | "Numba 1 (Tide Is High)" | Supa Dups | Rihanna | 3:43 |
| 8. | "Ill Eagle Alien" | Nottz |  | 4:54 |
| 9. | "Nina" | Supa Dups |  | 3:14 |
| 10. | "Go Home With You" | Kardinal Offishall | T-Pain | 4:17 |
| 11. | "Going In" | Alex Da Kid |  | 4:00 |
| 12. | "Bring the Fire Out" | Boi-1da |  | 3:06 |
| 13. | "Family Tree (Still Eyerize)" | Kardinal Offishall | Glenn Lewis | 4:00 |
| 14. | "Due Me a Favour" | Akon, Hakim Abdulsamad | Estelle | 6:23 |
| 15. | "Lighter!" | Boi-1da |  | 4:12 |
| 16.* | "Dangerous (Remix Version)" (iTunes bonus track) | DJ Kemo & hAZEL | Akon & Sean Paul | 4:35 |
Arvostelut

Allmusic:
PopMatters: 6/10
Palazzo Barberini

Palazzo Barberinin julkisivu.
Palazzo Barberini on palatsi Quirinalen alueella Roomassa. Sen rakennutti Barberinin aatelissukuun kuulunut paavi Urbanus VIII paikalle, jolla oli aiemmin sijainnut herttua Alessandro Sforzan palatsi ja viinitarha. Suunnittelutyön aloittivat Carlo Maderno ja Francesco Borromini. Carlo Maderno kuoli kuitenkin kesken suunnittelutyön. Hänet korvattiin Berninillä, joka saattoi suunnittelutyön Borrominin kanssa päätökseen. Palatsi valmistui 1630-luvulla. Rakennus poikkeaa tyypillisestä roomalaisesta barokkiajan palatsista muodollaan, tyypillinen roomalainen palatsi on kuutio, kun taas Palazzo Barberini on H-kirjaimen muotoinen. 1949 Italian valtio osti palatsin ja sijoitti sinne Galleria nazionale d´Arte Antican, museon, jossa on eurooppalaista taidetta 1200-luvulta 1700-luvulle.
Barberinit käyttivät ilmeisesti Palazzo Barberinin rakentamisessa ja koristelussa antiikin muistomerkkien kiviä ja koristeita. Siihen pohjautuu tunnettu sananparsi:
"Mitä eivät barbaarit tehneet, sen tekivät Barberinit"
Aiheesta muualla

Barberinien palatsi Italian sotilaskerhon haltuun. Paavi Urbanus VIII:n rakennuttaman palatsin syntyhistoria, Helsingin Sanomat, 02.12.1934, nro 326, s. 29, Kansalliskirjaston digitaaliset aineistot
Wikimedia Commonsissa on kuvia tai muita tiedostoja aiheesta .
PSR B1620-26 b

| PSR B1620-26 b |
| --- | --- |

Löytäminen
Löytäjä(t):  Donald Backer
Löytöpäivä:  30. toukokuuta 1993 (varmistettu 10. heinäkuuta 2003)
Tähden ominaisuudet
Tähden nimi:  PSR B1620-26
Tähden etäisyys Auringosta:  12 400 valovuotta
Tähden massa:  1,35 MO
Tähden spektriluokka:  pulsari
Tähden ikä:  13 miljardia vuotta
Kiertoradan ominaisuudet
Isoakselin puolikas:  23 AU
Kiertoaika:  ~100 v (36,525 vrk)
Inklinaatio:  55°
Fyysiset ominaisuudet
Massa:  2,5 ± 1 MJ
Säde:  ~0,8 RJ
PSR B1620-26 b on eksoplaneetta, joka kiertää pulsaria PSR B1620-26 Skorpionin tähdistössä noin 12 400 valovuoden päässä Maasta. Sen epävirallinen lempinimi on Metusalah, koska se on yksi vanhimmista tunnetuista eksoplaneetoista eli noin 12,7 miljardia vuotta vanha.
Planeetan kehitys

Pulsari sijaitsee pallomaisen tähtijoukko Messier 4:sen ytimen ulkopuolella. Tähtijoukon iäksi arvioidaan 12,7 miljardia vuotta. Pulsariplaneetan alkuperä on epävarma, koska tähden ytimen romahtaessa neutronitähdeksi se syöksee suurimman osan massastaan avaruuteen supernovaräjähdyksessä. On epätodennäköistä, että planeetta voisi pysyä kiertoradallaan tällaisessa tilanteessa. Tähtitieteilijät pitävät todennäköisempänä, että se muodostui tähden ympärille, josta myöhemmin tuli valkoinen kääpiö. Molemmat joutuivat sitten pulsarin kiertoradalle.
Järjestelmä, joka liikkuu hitaasti kohti tähtijoukon ydintä, on massiivisempi kuin useimmat tähdet M4:ssa. Noin miljardin vuoden kuluessa PSR B1620-26 joutuu todennäköisesti kosketuksiin jonkin toisen tähden kanssa, jolloin kevein taivaankappale sinkoutuu pois järjestelmästä. PSR B1620-26 b joutuu tällöin suurella todennäköisyydellä kokonaan M4:sen ulkopuolelle, jolloin siitä tulee tähtienvälinen planeetta.
Neutronitähtisysteemin oletettu kehityskulku
Osteoklasti

Osteoklasti (kreikan sanoista osteon, luu ja klastos, rikkinäinen) on luun syöjäsolu, joka syntyy usean monosyytin fuusioituessa eli osteoklasti on monitumainen solusitkos. Se tuhoaa vanhaa luuta samalla, kun osteoblastit muodostavat uutta luuta. Osteoklastien ja osteoblastien tuleekin toimia tasapainossa, jottei luu haurastuisi liikaa tai kasvaisi liikaa. Luun liiasta haurastumisesta voi olla seurauksena osteoporoosi ja liikakasvusta osteopetroosi.
Roberto Merhi

| Roberto Merhi |
| --- | --- |
 Roberto Merhi vuonna 2015.
Henkilötiedot
Syntynyt: 22. maaliskuuta 1991 
Kansalaisuus:   Espanja
Formula 1 -ura
Aktiivivuodet:  2015
Talli(t):  Manor (2015)
Kilpailuja:  14 (13 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Australian GP 2015
Viimeinen kilpailu:  Abu Dhabin GP 2015
Roberto Merhi Muntan (s. 22. maaliskuuta 1991 Castellón) on espanjalainen moottoriurheilija. Kaudella 2015 hän kilpaili Formula 1 - ja Formula Renault 3.5 -sarjassa.
Ura

Merhi aloitti moottoriurheilu-uransa vuonna 2006 kilpailemalla Italian Formula Renault -sarjassa. Vuonna 2007 Merhi kilpaili Eurocup Formula Renault ja Espanjan F3 -sarjoissa. Vuonna 2008 Merhi sijoittui neljänneksi FR West European Cupissa saavuttaen vuoden tulokas -palkinnon. Hän ajoi myös viisi kilpailua Espanjan F3-mestaruussarjassa.
Vuonna 2009 Merhi siirtyi Formula 3 Euroseries -sarjaan kilpaillen Manor Motorsport -tallissa. Hän saavutti neljä palkintosijaa sijoittuen sarjan seitsemänneksi. Seuraavana vuonna Merhi jatkoi sarjassa Mücke Motorsport -tallissa voittaen yhden kilpailun, ja sijoittuen sarjan viidenneksi. Merhi kilpaili myös GP3-sarjassa Atech CRS Racing tallissa. Hän saavutti kolme palkintosijaa sijoittuen sarjan kuudenneksi. Merhi saavutti kaudella tallin ainoat pisteet. Vuonna 2011 Merhi siirtyi takaisin Formula 3 Eurosarjaan voittaen sarjan mestaruuden.
Vuonna 2012 Merhi ajoi DTM-sarjassa Mercedeksellä. Hän ei saavuttanut pisteitä. Seuraavana vuonna Merhi jatkoi DTM:ssä, ja saavutti kauden aikana yhden kakkossijan ja 26 pistettä sijoittuen sarjan 15:ksi. Vuonna 2014 Merhi palasi takaisin formula-autoihin, ja kilpaili Formula Renault 3.5 -sarjassa. Hän voitti kolme kilpailua kauden aikana ja taisteli mestaruudesta maanmiehensä Carlos Sainz Jr.:n kanssa. Merhi sijoittui lopulta sarjan loppupisteissä kolmanneksi. Vuonna 2015 Merhi jatkoi F1-sopimuksen ohella toisen kauden Formula Renault 3.5 -sarjassa. Merhi joutui erikoiseen kolariin Itävallan kilpailussa - Merhi oli ylittänyt jo maaliviivan ja hidastanut vauhtiaan, kun takana tuleva Nicholas Latifi törmäsi häneen. Tämän seurauksena Merhi hylättiin kilpailusta ja hän sai kisakiellon toiseen lähtöön.
Jäätyään ilman tallipaikkaa Formula 1:ssä kaudelle 2016 Merhi siirtyi kilpailemaan FIA WEC -kestävyyssarjan LMP2-luokkaan Manor-talliin.
Vuonna 2017 Merhi teki debyyttinsä FIA Formula 2 Championship -sarjassa ajamalla Campos Racing-tallissa. Hän ajoi Espanjan kisaviikonloppuna korvaten Stefano Coletin. Hän keskeytti ensimmäisen kisan ja oli toisessa 12:s jääden ilman pisteitä.
Formula 1 -ura

Vuonna 2014 Merhi liittyi Caterhamin Formula 1 -tallin testi- ja varakuljettajaksi. Hän ajoi tallin toista autoa Monzassa vakituisen kuljettajan Kamui Kobayashin tilalla viikonlopun ensimmäisessä vapaissa harjoituksissa. Hän ajoi tallin toista autoa myös Japanin ja Venäjän vapaissa harjoituksissa.
Kaudella 2015 Merhi kilpaili Manorin F1-tallissa. Merhi ei osallistunut kauden avausviikonloppuun, mutta oli jo Malesiassa mukana ja sijoittui kilpailussa 15:ksi. Merhi joutui keskeyttämään ainoan kerran urallaan Kanadassa. Kauden loppupuolella Merhin paikan otti yhdysvaltalainen Alexander Rossi. Merhi kilpaili vielä Venäjän ja Abu Dhabin osakilpailuissa. Merhi jäi ilman pisteitä kauden aikana, ja hänen parhaaksi sijoituksekseen jäi Britannian GP:n 12:s sija.
Formula 1 -tulokset > Tulokset kilpailuittain

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Caterham | AUS   | MAL   | BHR   | CHN   | ESP   | MON   | CAN   | AUT   | GBR   | GER   | HUN   | BEL   | ITA TD | SIN   | JPN TD | RUS TD | USA   | BRA   | ABU   | – | – |
| 2015 | Manor | AUS DNP | MAL 15 | CHN 16 | BHR 17 | ESP 18 | MON 16 | CAN Kesk. | AUT 14 | GBR 12 | HUN 15 | BEL 15 | ITA 16 | SIN   | JPN   | RUS 13 | USA   | MEX   | BRA   | ABU 19 | 0 | 19. |
Formula 1 -tulokset > F1-kaudet numeroina

| Kausi | Talli | Sijoitus | Kilpailut | Pisteet | Voitot | Palkinto- pallisijat | Paalu- paikat | Nopeimmat kierrokset |
| --- | --- | --- | --- | --- | --- | --- | --- | --- |
| 2015 | Manor-Ferrari | 19. | 14 | 0 | 0 | 0 | 0 | 0 |
| Yhteensä (1 kausi) | Yhteensä (1 kausi) | Yhteensä (1 kausi) | 14 | 0 | 0 | 0 | 0 | 0 |
Formula 1 -tulokset > Merkkipaalut

| Nro | Merkkipaalu | Ajetut GP:t | Osakilpailu |
| --- | --- | --- | --- |
| 1 | Ensimmäinen kilpailu | 1 | Malesian GP 2015 |
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | Atech CRS GP | ESPFEA   | ESPSPR   | TURFEA   | TURSPR   | EURFEA 3 | EURSPR 2 | GBRFEA Kesk. | GBRSPR 19 | GERFEA 16 | GERSPR Kesk. | HUNFEA Kesk. | HUNSPR 22 | BELFEA 2 | BELSPR 22 | ITAFEA 6 | ITASPR 4 | 26 | 6. |
Formula 2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Campos Racing | BHRFEA   | BHRSPR   | ESPFEA 19† | ESPSPR 12 | MONFEA   | MONSPR   | AZEFEA   | AZESPR   | AUTFEA   | AUTSPR   | GBRFEA   | GBRSPR   | HUNFEA   | HUNSPR   |  |  |  |  |  |  |  |  |  |  | 16 | 18. |
| 2017 | Rapax |  |  |  |  |  |  |  |  |  |  |  |  |  |  | BELFEA 7 | BELSPR 6 | ITAFEA 11 | ITASPR 5 | JERFEA   | JERSPR   | ABUFEA 16 | ABUSPR 10 |  |  | 16 | 18. |
| 2018 | MP Motorsport | BHRFEA DNS | BHRSPR 11 | AZEFEA 8 | AZESPR 7 | ESPFEA 13 | ESPSPR Kesk. | MONFEA 3 | MONSPR 7 | FRAFEA DSQ | FRASPR 15 | AUTFEA 4 | AUTSPR 16 | GBRFEA 11 | GBRSPR 9 | HUNFEA 11 | HUNSPR 5 |  |  |  |  |  |  |  |  | 61 | 12. |
| 2018 | Campos Vexatec Racing |  |  |  |  |  |  |  |  |  |  |  |  |  |  |  |  | BELFEA   | BELSPR   | ITAFEA   | ITASPR   | RUSFEA 9 | RUSSPR 6 | ABUFEA 8 | ABUSPR 3 | 61 | 12. |
Aiheesta muualla

Kuvia tai muita tiedostoja aiheesta Roberto Merhi Wikimedia Commonsissa
Virallinen sivusto
Roberto Merhi Twitterissä
Formula 3 Euroseriesin mestarit
Merhi Belgian GP:ssä.
Näin koulutat lohikäärmeesi 2

| Näin koulutat lohikäärmeesi 2> How to Train Your Dragon 2 |
| --- | --- |

Ohjaaja:  Dean DeBlois
Käsikirjoittaja:  Dean DeBlois
Perustuu:  Cressida Cowell kirjasarjaan Näin koulutat lohikäärmeesi
Tuottaja:  Bonnie Arnold
Säveltäjä:  John Powell
Kuvaaja:  Roger Deakins
Leikkaaja:  John K. Carr
Pääosat:  Jay Baruchel Cate Blanchett Gerard Butler Craig Ferguson America Ferrera Jonah Hill Christopher Mintz-Plasse T.J. Miller Kristen Wiig Djimon Hounsou Kit Harington
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  20th Century Studios UIP-Dunafilm InterCom Netflix
Ensi-ilta:  16. toukokuuta 2014 (Cannes)
Kesto:  102 minuuttia
Alkuperäiskieli:  englanti
Budjetti:  145 000 000 dollaria
Tuotto:  614 877 918 dollaria
Edeltäjä:  Näin koulutat lohikäärmeesi
Seuraaja:  Näin koulutat lohikäärmeesi 3
Aiheesta muualla
IMDb 
Elonet
AllMovie
Infobox OKNimi-testi OK: 
Näin koulutat lohikäärmeesi 2 (engl. How to Train Your Dragon 2) on vuonna 2014 ensi-iltansa saanut Dean DeBloisin ohjaama ja käsikirjoittama 3D-tietokoneanimaatioelokuva. Se perustuu löyhästi Cressida Cowellin samannimiseen kirjasarjaan. Elokuva on jatko-osa vuoden 2010 elokuvalle Näin koulutat lohikäärmeesi.
Elokuva palkittiin parhaan animaatioelokuvan Golden Globella.
Näyttelijät

| Alkuperäinen ääninäyttelijä | Suomalainen ääninäyttelijä | Rooli |
| --- | --- | --- |
| Jay Baruchel | Aksu Palmén | Hikotus |
| Cate Blanchett | Rebecca Viitala | Valka |
| Gerard Butler | Jarmo Mäkinen | Aimo Mahtimurikka |
| Craig Ferguson | Hannu-Pekka Björkman | Raivo Röyhtäys |
| America Ferrera | Iina Kuustonen | Astrid Hoffersson |
| Jonah Hill | Oskari Tamminen | Limalotja Jorgenson |
| Christopher Mintz-Plasse | Henri Piispanen | Suomusintti |
| T.J. Miller | Olavi Uusivirta | Karski Thorston |
| Kristen Wiig | Sara Soulie | Ronski Thorston |
| Djimon Hounsou | Juha Paananen | Drago Veriaura |
| Kit Harington | Joonathan Kettunen | Eret |

Lisäksi muissa rooleissa Markus Bäckman.
Videopeli

Elokuvaan perustuva peli nimeltä  How to Train Your Dragon 2, julkaistiin kesäkuussa 2014 little orbytin kehittämä torus peli. Peli on saatavilla Xbox 360, PlayStation 3, Nintendo 3DS, Wii ja Wii U. Pelaajat voivat valita erilaisia ratsastajia ja lohikäärmeitä joita he voivat kouluttaa osallistumalla koulutuksiin, haasteisiin ja turnauksiin.
Musiikki

Musiikin elokuvaan on John Powell, joka ansaitsi hänen ensimmäisen Oscar-ehdokkuutensa hänen musiikkinsa alkuperäisen elokuvan palasi Pistemäärä jatko.
Tallennus tapahtui huhtikuu 2014 Abbey Road studioilla Lontoossa. 120 kpl orkesteri, 100 laulajaa ja laaja valikoima etnisiä soittimia, kuten kelttiläinen harppu,uillean pipes, tinapilli, bodhrán ja säkkipilli; jälkimmäinen, joka esitti pipers Skotlanninryhmä The Red Hot Chili Pipers. Yhtye suoritti säveltäjän tavallistayhteistyökumppani Gavin Greenaway.
Aiheesta muualla

Näin koulutat lohikäärmeesi 2 Internet Movie Databasessa (englanniksi)
Näin koulutat lohikäärmeesi 2 Elonet.
Ostbahnhofin metroasema

| Ostbahnhof |
| --- | --- |

 Münchenin metro Münchenin S-bahn 
Perustiedot
Lyhenne:  OB
Metrolinjat:  U5, S1, S2, S3, S4, S6, S7, S8
Osoite:  Orleansplatz 11, Haidhausen
Paikkakunta:  München
Avattu:  15. maaliskuuta 1871 (pinta-asema) 27. lokakuuta 1988 (metro)
Rakenne
Tyyppi:  Pinta-asema tunneliasema (metro)
Laitureita:  5 1 (metro)
Laituriraiteita:  12 2 (metro)
Liukuportaita:  kyllä
Hissejä:  kyllä
Ostbahnhof on merkittävä Rautatieasema Münchenissä, sillä pysähtyvät kaukojunat, Münchenin metron U5-linja sekä S-bahn linjat S1, S2, S3, S4, S6, S7 ja S8. Asema avattiin 15. maaliskuuta 1871 mutta metroasema avattiin 27. lokakuuta 1988.